CELEX: 32012D0488
Language: el
Date: 2012-06-22 00:00:00
Title: 2012/488/ΕΕ: Απόφαση του Συμβουλίου, της 22ας Ιουνίου 2012 , για τη θέση που θα λάβει η Ευρωπαϊκή Ένωση στο πλαίσιο της Επιτροπής Εμπορίου και Αειφόρου Ανάπτυξης που ιδρύθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου, όσον αφορά τη λειτουργία του φόρουμ της κοινωνίας των πολιτών και τη σύσταση της ομάδας εμπειρογνωμόνων για την εξέταση των θεμάτων στους τομείς που εμπίπτουν στο πεδίο εφαρμογής της Επιτροπής Εμπορίου και Αειφόρου Ανάπτυξης

28.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 231/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιουνίου 2012
   για τη θέση που θα λάβει η Ευρωπαϊκή Ένωση στο πλαίσιο της Επιτροπής Εμπορίου και Αειφόρου Ανάπτυξης που ιδρύθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου, όσον αφορά τη λειτουργία του φόρουμ της κοινωνίας των πολιτών και τη σύσταση της ομάδας εμπειρογνωμόνων για την εξέταση των θεμάτων στους τομείς που εμπίπτουν στο πεδίο εφαρμογής της Επιτροπής Εμπορίου και Αειφόρου Ανάπτυξης
   (2012/488/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 23 Απριλίου 2007 το Συμβούλιο εξουσιοδότησε την Επιτροπή να διαπραγματευτεί συμφωνία ελεύθερων συναλλαγών με τη Δημοκρατία της Κορέας εξ ονόματος της Ευρωπαϊκής Ένωσης και των κρατών μελών της.
            
         
               (2)
            
            
               Η συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της και της Δημοκρατίας της Κορέας (1) (στο εξής «η συμφωνία») υπεγράφη στις 6 Οκτωβρίου 2010.
            
         
               (3)
            
            
               Δυνάμει του άρθρου 15.10 παράγραφος 5, η συμφωνία εφαρμόζεται προσωρινά από την 1η Ιουλίου 2011 με την επιφύλαξη της σύναψής της σε μεταγενέστερη ημερομηνία.
            
         
               (4)
            
            
               Το άρθρο 13.13 παράγραφος 1 της συμφωνίας ορίζει ότι τα συμβαλλόμενα μέρη συμφωνούν με απόφαση της Επιτροπής Εμπορίου και Αειφόρου Ανάπτυξης (ΕΕΑΑ) («Επιτροπή Εμπορίου και Αειφόρου Ανάπτυξης ΕΕ-Κορέας») σχετικά με τη λειτουργία του φόρουμ της κοινωνίας των πολιτών το αργότερο ένα έτος μετά την έναρξη ισχύος της συμφωνίας.
            
         
               (5)
            
            
               Το άρθρο 13.15 παράγραφος 3 προβλέπει την κατάρτιση καταλόγου των προσώπων που ενδέχεται να κληθούν να συμμετέχουν σε ομάδα εμπειρογνωμόνων για να εξετάζουν ζητήματα στους τομείς όλων των προβλημάτων που είναι δυνατόν να προκύψουν βάσει του κεφαλαίου της ΕΕΑΑ τα οποία δεν έγινε δυνατό να αντιμετωπιστούν ικανοποιητικά μέσω διακυβερνητικών διαβουλεύσεων.
            
         
               (6)
            
            
               Η Ένωση θα πρέπει να καθορίσει τη θέση που θα λάβει όσον αφορά τη λειτουργία του φόρουμ της κοινωνίας των πολιτών και τον κατάλογο των προσώπων που ενδέχεται να κληθούν να θητεύσουν ως εμπειρογνώμονες,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ένωση στο πλαίσιο της Επιτροπής Εμπορίου και Αειφόρου Ανάπτυξης ΕΕ-Κορέας η οποία ιδρύθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου, όσον αφορά:
   
               α)
            
            
               τη λειτουργία του φόρουμ της κοινωνίας των πολιτών που προβλέπεται στο άρθρο 13.13 παράγραφος 1 της συμφωνίας και
            
         
               β)
            
            
               την κατάρτιση καταλόγου ειδικευμένων ατόμων που θα συμμετάσχουν ως μέλη της ομάδας εμπειρογνωμόνων σύμφωνα με το άρθρο 13.15 παράγραφος 3 της συμφωνίας,
            
         βασίζεται στα σχέδια αποφάσεων της Επιτροπής Εμπορίου και Αειφόρου Ανάπτυξης ΕΕ-Κορέας που επισυνάπτονται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 22 Ιουνίου 2012.
      
         
            Για το Συμβούλιο
         
         
            Η Πρόεδρος
         
         M. VESTAGER
      
   
   
      (1)  ΕΕ L 127 της 14.5.2011, σ. 6.
   
      ΣΧΕΔΙΟ
      ΑΠΟΦΑΣΗ αριθ. …/2012 ΤΗΣ ΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ
      της .…
      για την έγκριση των κανόνων λειτουργίας του φόρουμ της κοινωνίας των πολιτών, όπως απαιτείται από το άρθρο 13.13 της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου
      Η ΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ,
      Έχοντας υπόψη τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου, που υπεγράφη στις Βρυξέλλες στις 6 Οκτωβρίου 2010 (στο εξής: «συμφωνία»), και ιδίως το άρθρο 13.13,
      Εκτιμώντας τα ακόλουθα:
      
                  (1)
               
               
                  Το άρθρο 13.13 της συμφωνίας προβλέπει ότι τα μέλη της (των) συμβουλευτικής(-ών) εθνικής(-ών) ομάδας(-ων) από κάθε συμβαλλόμενο μέρος συνεδριάζουν στο φόρουμ της κοινωνίας των πολιτών.
               
            
                  (2)
               
               
                  Η σύνθεση του φόρουμ της κοινωνίας των πολιτών εξασφαλίζει την ισόρροπη εκπροσώπηση των μελών των εθνικών συμβουλευτικών ομάδων.
               
            
                  (3)
               
               
                  Τα συμβαλλόμενα μέρη συμφωνούν με απόφαση της Επιτροπής Εμπορίου και Αειφόρου Ανάπτυξης ΕΕ-Κορέας σχετικά με τη λειτουργία του φόρουμ της κοινωνίας των πολιτών το αργότερο ένα έτος μετά την έναρξη ισχύος της συμφωνίας,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Θεσπίζονται κανόνες λειτουργίας του φόρουμ της κοινωνίας των πολιτών, όπως ορίζονται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την ημέρα της έκδοσής της.
      
         Έγινε στ στις …
         
            Για την Επιτροπή Εμπορίου και Αειφόρου Ανάπτυξης ΕΕ-Κορέας
            
               Συμπρόεδρος της Επιτροπής Εμπορίου και Αειφόρου Ανάπτυξης ΕΕ-Κορέας της Δημοκρατίας της Κορέας
            
            
               Συμπρόεδρος της Επιτροπής Εμπορίου και Αειφόρου Ανάπτυξης ΕΕ-Κορέας της Ευρωπαϊκής Ένωσης
            
         
      
      
         ΠΑΡΑΡΤΗΜΑ
         
            ΚΑΝΟΝΕΣ ΛΕΙΤΟΥΡΓΙΑΣ ΤΟΥ ΦΟΡΟΥΜ ΤΗΣ ΚΟΙΝΩΝΙΑΣ ΤΩΝ ΠΟΛΙΤΩΝ
         
         Άρθρο 1
         Το φόρουμ της κοινωνίας των πολιτών θα απαρτίζεται από 12 μέλη της εθνικής συμβουλευτικής ομάδας της ΕΕ και 12 μέλη των εθνικών συμβουλευτικών ομάδων της Κορέας, τα οποία ορίζονται από τις ίδιες τις εθνικές συμβουλευτικές ομάδες. Τα μέλη μπορούν να συνοδεύεται από τεχνικούς συμβούλους. Στους εκπροσώπους του φόρουμ της κοινωνίας των πολιτών από κάθε συμβαλλόμενο μέρος περιλαμβάνονται τουλάχιστον τρεις εκπρόσωποι επιχειρηματικών οργανώσεων, συνδικαλιστικών οργανώσεων και περιβαλλοντικών μη κυβερνητικών οργανώσεων αντίστοιχα.
         Άρθρο 2
         Το φόρουμ της κοινωνίας των πολιτών της ΕΕ έχει έναν συμπρόεδρο της ΕΕ και έναν συμπρόεδρο της Κορέας. Οι συμπρόεδροι θα οριστούν από την εθνική συμβουλευτική ομάδα της ΕΕ και από την (τις) εθνική(-ές) συμβουλευτική(-ές) ομάδα(-ες) της Κορέας, αντίστοιχα, μεταξύ των συμμετεχόντων τους στο φόρουμ της κοινωνίας των πολιτών.
         Οι συμπρόεδροι θα καταρτίζουν την ημερήσια διάταξη των συνεδριάσεων του φόρουμ της κοινωνίας των πολιτών με βάση αιτήματα των αντίστοιχων εθνικών τους συμβουλευτικών ομάδων. Επιπλέον, η ημερήσια διάταξη περιλαμβάνει τα ακόλουθα τακτικά θέματα:
         
                     α)
                  
                  
                     πληροφορίες από τα συμβαλλόμενα μέρη σχετικά με την εφαρμογή του κεφαλαίου για το εμπόριο και την αειφόρο ανάπτυξη·
                  
               
                     β)
                  
                  
                     εκθέσεις από τις διαβουλεύσεις που διεξάγονται βάσει του άρθρου 13.14 και από τις εργασίες που πραγματοποιήθηκαν από την ομάδα εμπειρογνωμόνων βάσει του άρθρου 13.15.
                  
               Άρθρο 3
         Το φόρουμ της κοινωνίας των πολιτών συνέρχεται τουλάχιστον μία φορά το χρόνο, εκ περιτροπής, στις Βρυξέλλες και τη Σεούλ, εκτός εάν έχει συμφωνηθεί διαφορετικά από τα συμβαλλόμενα μέρη. Έκτακτη σύσκεψη μπορεί να πραγματοποιείται κατόπιν αίτησης μιας από τις εθνικές συμβουλευτικές ομάδες.
      
   
   
      ΣΧΕΔΙΟ
      ΑΠΟΦΑΣΗ αριθ. …/2012 ΤΗΣ ΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ
      της …
      για την κατάρτιση ομάδας εμπειρογνωμόνων, όπως προβλέπεται στο άρθρο 13.15 της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου
      Η ΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΚΟΡΕΑΣ,
      Έχοντας υπόψη τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της αφενός, και της Δημοκρατίας της Κορέας αφετέρου, που υπεγράφη στις Βρυξέλλες στις 6 Οκτωβρίου 2010 (στο εξής: «συμβαλλόμενα μέρη» και «συμφωνία»), και ιδίως το άρθρο 13.15,
      Εκτιμώντας τα ακόλουθα:
      
                  (1)
               
               
                  Κάθε συμβαλλόμενο μέρος δύναται να ζητήσει τη σύγκληση ομάδας εμπειρογνωμόνων για την εξέταση ενός ζητήματος το οποίο δεν αντιμετωπίστηκε ικανοποιητικά μέσω των κυβερνητικών διαβουλεύσεων.
               
            
                  (2)
               
               
                  Η εφαρμογή των συστάσεων της ομάδας εμπειρογνωμόνων παρακολουθείται από την Επιτροπή Εμπορίου και Αειφόρου Ανάπτυξης ΕΕ-Κορέας.
               
            
                  (3)
               
               
                  Τα συμβαλλόμενα μέρη έχουν καταρτίσει κατάλογο με 18 ονόματα, όπως ορίζεται στο παράρτημα της παρούσας απόφασης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Ο κατάλογος των εμπειρογνωμόνων που μπορούν να συμμετάσχουν ως μέλη της ομάδας εμπειρογνωμόνων για τους σκοπούς του άρθρου 13.15 της συμφωνίας έχει συμφωνηθεί και παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της και διαβιβάζεται στην Επιτροπή Εμπορίου ΕΕ-Κορέας.
      
         Έγινε στ στις …
         
            Για την Επιτροπή Εμπορίου και Αειφόρου Ανάπτυξης ΕΕ-Κορέας
            
               Συμπρόεδρος της Επιτροπής Εμπορίου και Αειφόρου Ανάπτυξης ΕΕ-Κορέας της Δημοκρατίας της Κορέας
            
            
               Συμπρόεδρος της Επιτροπής Εμπορίου και Αειφόρου Ανάπτυξης ΕΕ-Κορέας της Ευρωπαϊκής Ένωσης
            
         
      
      
         ΠΑΡΑΡΤΗΜΑ
         
            ΚΑΤΑΛΟΓΟΣ ΕΜΠΕΙΡΟΓΝΩΜΟΝΩΝ
         
         
            Εμπειρογνώμονες προτεινόμενοι από την Κορέα
         
         
                      
                  
                  
                     Kee-whahn CHAH
                  
               
                      
                  
                  
                     Young Gil CHO
                  
               
                      
                  
                  
                     Weon Jung KIM
                  
               
                      
                  
                  
                     Suh-Yong CHUNG
                  
               
                      
                  
                  
                     Taek-Whan HAN
                  
               
                      
                  
                  
                     Won-Mog CHOI
                  
               
            Εμπειρογνώμονες προτεινόμενοι από την ΕΕ
         
         
                      
                  
                  
                     Eddy LAURIJSSEN
                  
               
                      
                  
                  
                     Jorge CARDONA
                  
               
                      
                  
                  
                     Karin LUKAS
                  
               
                      
                  
                  
                     Hélène RUIZ FABRI
                  
               
                      
                  
                  
                     Laurence BOISSON DE CHAZOURNES
                  
               
                      
                  
                  
                     Geert VAN CALSTER
                  
               
            Πάρεδροι
         
         
                      
                  
                  
                     Thomas P. PINANSKY
                  
               
                      
                  
                  
                     Nguyen Van TAI
                  
               
                      
                  
                  
                     Le HA THANH
                  
               
                      
                  
                  
                     Jill MURRAY
                  
               
                      
                  
                  
                     Ricardo MELÉNDEZ-ORTIZ
                  
               
                      
                  
                  
                     Nathalie BERNASCONI-OSTERWALDER